Το φαρόπλοιο (διήγημα)

Το φαρόπλοιο () είναι διήγημα του Γερμανού συγγραφέα Ζίγκφριντ Λεντς που εκδόθηκε το 1960. Τρεις ένοπλοι άνδρες επιβιβάζονται ως ναυαγοί σε ένα φαρόπλοιο και σύντομα ξεσπά μια σύγκρουση μεταξύ των ενόπλων και του πληρώματος. Η αφήγηση είναι μια αλληγορία που πραγματεύεται θέματα βίας και αντίστασης, ευθύνης, ανοχής και των ορίων τους. 

 Υπόθεση 
Ένα παλιό φαρόπλοιο βρίσκεται αγκυροβολημένο στη Βαλτική Θάλασσα εδώ και εννέα χρόνια. Είναι ένα εφεδρικό πλοίο από τα χρόνια του πολέμου που προειδοποιεί για ναρκοπέδια και αμμόλοφους. Τώρα τα ναρκοπέδια έχουν καθαριστεί και τα νερά θεωρούνται ασφαλή και το πλοίο πρόκειται σύντομα να παροπλισθεί. 

Ένα πρωί, το πλήρωμα εντοπίζει μια βάρκα να παρασύρεται στη θάλασσα. Διασώζουν τους τρεις ναυαγούς, οι οποίοι αποδεικνύονται καταζητούμενοι δραπέτες εγκληματίες και προσπαθούν να αναγκάσουν τον καπετάνιο να τους μεταφέρει σε ασφαλές μέρος, αλλά αυτός αρνείται να μετακινήσει το πλοίο από τη θέση του υποστηρίζοντας ότι το φαρόπλοιο πρέπει να μείνει τη θέση του στη θάλασσα για να μην τεθεί σε κίνδυνο τη ναυτιλία. Η κατάσταση γίνεται ολοένα και πιο τεταμένη και η αντιπαράθεση είναι αναπόφευκτη.

Όταν η ένοπλη συμμορία απειλεί το πλήρωμα, ο καπετάνιος αρχικά τους αφήνει να κάνουν ό,τι θέλουν για να μην θέσει σε κίνδυνο τη ζωή του πληρώματός του. Για τον ίδιο λόγο, αρνείται να τους παραδώσει τη μόνη σωσίβια λέμβο από την οποία εξαρτάται το πλήρωμα σε περίπτωση έκτακτης ανάγκης. Λόγω της ανεκτικότητάς του, ο καπετάνιος έρχεται σε αντιπαράθεση με ορισμένα μέλη του πληρώματός του που θέλουν να αφοπλίσουν στους ένοπλους άνδρες. Ο έφηβος γιος του τον κατηγορεί ιδιαίτερα για δειλία.

Η σύγκρουση κλιμακώνεται περαιτέρω και ο καπετάνιος πυροβολείται. Τελικά, οι εισβολείς υπερνικώνται και το πλοίο ανεφοδιασμού καταφθάνει και σώζει το πλήρωμα. Οι δραπέτες παραδίδονται στην αστυνομία.

 Σχόλια 
μικρογραφία|Το φαρόπλοιο Fehmarnbelt, σκηνικό για την κινηματογραφική μεταφορά του 1985.
Δύο αρχές αντιτίθενται: ο ηρωισμός του γιου, που προτιμά τον θάνατο από μια ζωή δειλίας, και η ανοχή του πατέρα-καπετάνιου, που προσπαθεί να ελαχιστοποιήσει τον κίνδυνο και καταδικάζει τις βιαστικές ενέργειες ως άσκοπο μαρτύριο. Ωστόσο, ο καπετάνιος δεν αποφεύγει τον κίνδυνο από δειλία. Αντίθετα, ρισκάρει τη ζωή του σε μια στιγμή που διακυβεύονται περισσότερα από τη φήμη του: όταν η πειρατεία του πλοίου απειλεί την ασφάλεια της ναυσιπλοΐας. Για τον καπετάνιο, σε αντίθεση με τον γιο του, το θάρρος και η γενναιότητα δεν είναι αξίες από μόνες τους. Πρέπει να έχουν ένα νόημα που υπερβαίνει τη μοίρα του ατόμου. Στην τελική συζήτηση μεταξύ πατέρα και γιου, ο γιος έχει κατανοήσει τις πράξεις και τα κίνητρα του πατέρα του και τον διαβεβαιώνει ότι «όλα είναι καλά», αναφερόμενος όχι μόνο στην αποκατεστημένη τάξη στο πλοίο, αλλά και στην επιλυμένη σύγκρουση μεταξύ τους. Παραμένει ασαφές αν ο καπετάνιος θα επιβιώσει από τον τραυματισμό του.

 Διασκευές 
Το διήγημα έχει διασκευαστεί τρεις φορές σε ταινία με τον ίδιο πάντα τίτλο Το φαρόπλοιο

 1963: Γερμανική ταινία μεγάλου μήκους σε σκηνοθεσία Λαντισλάο Βάιντα 

 1985: Αμερικανική ταινία βασισμένη σε σκηνοθεσία Γέρζι Σκολιμόφσκι 

 2008: Γερμανική τηλεοπτική ταινία σε σκηνοθεσία Φλόριαν Γκέρτνερ 
 Παραπομπές 

Κατηγορία:Γερμανικές νουβέλες
Κατηγορία:Μυθιστορήματα που έγιναν ταινίες